open-index/open-wikipedia-markdown huggingface dataset:
L. A. Salava

**Lauri (Lasse) Alfred Salava** (sukunimi vuoteen 1905 **Stampel(l)**) (8. huhtikuuta 1894 Porvoo – 5. lokakuuta 1955 Helsinki) oli suomalainen kirjailija, toimittaja, kustantaja ja vanhojen kirjojen kauppias.

Salava omisti antikvariaattiliikkeen, ja hän perusti myös 1922 lyhytikäiseksi jääneen Daimon-kustannusliikkeen. Kustannusliike julkaisi syksyn 1922 aikana Gunnar Björlingin runokokoelman *Vilande dag* ja Elmer Diktoniuksen runokokoelman *Hårda sånger*. Lisäksi Daimon julkaisi seitsemän vihkoa kaksikielistä *[[Ultra (1922)|Ultra]]*-aikakauslehteä.

Omat teoksensa Salava kirjoitti useimmiten ruotsiksi, mutta kaksi niistä (*Philip Pim, kärpästen kruunaamaton kuningas*, 1937 ja *Eikenenkään maa*, 1942) ilmestyi suomen kielellä. 

Salavan päiväkirja alkuvuodelta 1949 löytyi 2000-luvun alussa Fredriksonin lakkitehtaan varastosta, jossa Jyväskylän yliopiston kirjastolla oli ollut tiloja käytössään. Päiväkirja on toistaiseksi tallennettu kirjastoon. Kirjastossa on myös kuusiosaisen Salavan laatiman luettelon *Suomalaisia salanimiä ja nimimerkkejä* käsikirjoitus.

## Teokset
* *Underlig tid*. Schildt 1929
* *På väg*.  Söderström 1931
* *Färdman*. Söderström 1933
* *Gisslet*. Söderström 1935
* *Ett försvarstal*. Schildt 1936
* 
* *Röda blad*. Schildt 1938
* *Kansankuvauksia Lammin pitäjästä, koonnut ja kirjoittanut L. A. Salava*. Forssan lehti 1941
* *Saatanankivi*. Forssan lehti 1941
* *Eikenenkään maa: runoja ja aforismeja*.  Aika 1942
* *Ingenmansland*. Söderström 1945
* *Nimiluettelo. Salanimet ja nimimerkit A-Ö. Henkilönimet A-Ö*.  Painovuosi ei tiedossa.

## Lähteet
* Suomen kirjailijat tietokanta 
* L. A. Salava, Uppslagsverket Finland 

### Viitteet

## Aiheesta muualla
*
Petri Turunen

**Petri Turunen** (s. 28. huhtikuuta 1977) on suomalainen entinen salibandyn pelaaja. Hän pelasi Kuopion Welhoissa, ennen kuin siirtyi Oulun Luistinseuraan, jossa hän pelasi kahdeksan kautta. Urallaan hän pelasi myös neljä maaottelua tehoin 1+1.
## Lähteet
Tip O’Neill

**Thomas Philip "Tip" O'Neill Jr.** (s. 9. joulukuuta 1912 – 5. tammikuuta 1994) oli yhdysvaltalainen poliitikko ja edustajainhuoneen puhemies vuosina 1977–1987.

O'Neill valittiin vuonna 1936 demokraattien edustajana Massachusettsin osavaltion edustajainhuoneeseen ja 1952 Yhdysvaltain edustajainhuoneeseen. Hän arvosteli avoimesti presidentti Lyndon B. Johnsonia ja Vietnamin sotaa, mikä teki hänestä suositun, toisin kuin monesta muusta sotaa vastustaneesta poliitikosta. Hän kuoli vuonna 1994.

## Lähteet

## Aiheesta muualla

*Tip O'Neill
Britannicus

**Tiberius Claudius Caesar Britannicus** (12. helmikuuta 41 – 11. helmikuuta 55) oli Rooman keisarin Claudiuksen ja hänen kolmannen vaimonsa Messalinan poika. Hänet nimitettiin kruununperilliseksi heti syntyessään. Claudius oli tuolloin hallinnut alle kuukauden. Hänen nimensä oli alkujaan Tiberius Claudius Caesar Germanicus. Nimen Britannicus hän sai vuonna 43 Britannian valtauksen jälkeen. Claudius itse ei tätä kunnianimeä halunnut vaan antoi sen pojalleen.

Britannicuksen äiti Messalina kuoli vuonna 48 juoniteltuaan Claudiusta vastaan. Britannicus oli tällöin vielä lapsi ja Claudiuksen valta-asema oli heikko. Claudius meni naimisiin Augustuksen lapsenlapsen lapsen ja veljentyttärensä Agrippina nuoremman kanssa ja vuonna 50 adoptoi tämän pojan Neron, joka nimitettiin myös kruununperilliseksi. Britannicusta vanhempana Nero oli etusijalla perimyksessä.    

Claudius kuoli 13. lokakuuta 54 ja Nero murhautti Britannicuksen 11. helmikuuta 55.

## Lähteet
Kalle Rouni

**Kalle Fredrik Rouni**,  vuoteen 1925 **Roos** (7. maaliskuuta 1898 Pirkkalan pitäjä – 21. lokakuuta 1962 Helsinki) oli suomalainen näyttelijä, ohjaaja ja teatterinjohtaja.

## Elämä
Kalle Rounin vanhemmat olivat sähkömestari Kalle August Rouni ja Lyydia Maria Stenholm. Rouni kirjoitti ylioppilaaksi Tampereen Reaalilyseosta vuonna 1919, suoritti Suomen Näyttämöopiston 1923 ja valmistui filosofian kandidaatiksi 1925. Hän teki opintomatkoja Keski-Eurooppaan ja Moskovaan. Rouni näytteli ja toimi teatterinjohtajana Tampereella ja Porissa, kunnes hänet löydettiin johtajaksi Turun Teatteriin. Helsingin kansanteatterissa Rouni työskenteli ohjaaja-näyttelijänä 1936–1945 ja teki sitten omia kiertuieta, joskin vuonna 1949 hän oli vielä Radioteatterin ja Punaisen Myllyn näyttelijä. Vuosina 1951–1952 Rouni oli mukana Aku Korhosen *Luulosairas*-kiertueella.

Rouni näytteli kaikkiaan 33 elokuvassa. Jokaisessa elokuvassa hänellä oli pieni rooli. Hänen tunnetuin roolinsa oli August Ahlqvist kirjailija Aleksis Kiven elämän pohjalta tehdyssä elokuvassa *[[”Minä elän”]]* (1946). Rounilla oli hieman suurempia rooleja elokuvissa *[[Erehtyneet sydämet]]* (1944), *[[Lakeuksien lukko (elokuva)|Lakeuksien lukko]]* (1951) ja *[[Rovaniemen markkinoilla]]* (1951). Hän ohjasi itse yhden elokuvan, Martin Söderhjelmin kanssa tehdyn elokuvan *[[Rakkautensa uhri]]* (1945). Rouni kuoli äkilliseen sairauteen 64-vuotiaana 21. lokakuuta 1962 Helsingissä. Samana vuonna ilmestyi Rounin viimeinen elokuva, torsoksi jäänyt *[[Se alkoi omenasta]]*.

## Lähteet

## Aiheesta muualla
*
Haastaja (vuoden 1986 elokuva)

**Haastaja** (*No Retreat, No Surrender*) on vuonna 1986 ensi-iltansa saanut toimintaelokuva. Elokuvan ohjasi Corey Yuen ja sen pääosassa ovat Kurt McKinney ja J. W. Fails, sekä sivuosassa Ron Pohnel ja Jean-Claude Van Damme. Taistelukohtausten koreografiasta vastasivat Hoi Mang ja elokuvan ohjannut Corey Yuen.

## Juoni
Elokuva kertoo Jasonista joka harrastaa karatea. Jason on pienestä pitäen ihaillut Bruce Leetä ja elätteleekin toiveita siitä että hänestä tulisi joskus yhtä kova kamppailulajien mestari ja että hän voisi kostaa neuvostoliittolaiselle rikollisliigalle, joka rampautti Jasonin isän. Jason muuttaa uudelle paikkakunnalle, eikä hänellä ole kuin yksi kaveri, R. J. Kaikki muut kiusaavat Jasonia.

Jason kokee jotain aivan ihmeellistä, kun Bruce Leen haamu ilmestyy Jasonille ja ryhtyy opettamaan häntä. Jasonin taistelutaidot laajenevat uskomattomalle tasolle ja lopulta hän kohtaa Ivan Krashinskin (Jean-Claude Van Damme), hänen isänsä rampauttajan.

## Näyttelijät

## Kuvaukset
Elokuva kuvattiin Seattlessa.

## Tulot
Elokuva tuotti Yhdysvalloissa yhteensä yli 4,6 miljoonaa dollaria. Se oli Yhdysvalloissa parhaimmillaan toukokuussa 16-18. päivinä viikonlopun kahdeksanneksi tuottoisin elokuva.

## Arvostelut

## Lähteet

## Aiheesta muualla
* 
* Leffatykin arvostelu
Pirri

**José Martínez Sánchez** eli **Pirri** (s. 11. maaliskuuta 1945 Ceuta, Espanja) on espanjalainen entinen jalkapalloilija, joka pelasi valtaosan urastaan Real Madridissa.

## Ura

Pirri oli pelipaikaltaan libero tai puolustava keskikenttäpelaaja. Hän syntyi Pohjois-Afrikassa Espanjalle kuuluvassa Ceutan kaupungissa ja aloitti jalkapalloilun paikallisseuroissa Imperio de Riffien, Sociedad Deportiva Ceuta ja Atlético de Ceuta. Vuonna 1963 hän muutti opintojen perässä Granadaan ja pelasi kaudella 1963–1964 kaupungin joukkueessa Granada CF:ssä. Hyvät otteet toivat paikan Espanjan amatöörimaajoukkueessa (*selección de aficionados*) ja myös uudelleenrakennustilassa ollut Real Madrid kiinnostui pelaajasta.

Pirri liittyikin Real Madridin kokoonpanoon kesällä 1964 ja edusti seuraa tulevat 16 kautta. Hän debytoi Espanjan pääsarjassa Primera Divisiónissa 8. marraskuuta 1964 klassikko-ottelussa Barcelonaa vastaan. Madridin 4–1-voittoon päättyneessä ottelussa hän pelasi numerolla 10 ja korvasi edellisessä ottelussa ulosajetun Ferenc Puskásin.  Pirri kuului täysin espanjalaisista pelaajista koostuneeseen niin sanottuun *Ye-yé*-sukupolveen, joka voitti seuran kuudennen Euroopan cupin vuonna 1966. Tämän lisäksi hän oli mukana voittamassa kymmentä Espanjan pääsarjamestaruutta ja neljää Espanjan cupia. Pirri tunnettiin hyvin taistelutahtoisena pelaajana ja hän muun muassa pelasi solisluu murtuneena Espanjan cupin loppuottelussa vuonna 1968, josta hyvästä hänet palkittiin *Laureadalla*. Se on Real Madridin suurin pelaajilleen myöntämä kunnianosoitus, jonka sittemmin vain Gregorio Benito on saanut vastaanottaa.

Espanjan A-maajoukkueessa Pirri pelasi 41 ottelua ja teki 16 maalia. Hän kuului joukkueen kokoonpanoon vuosien 1966 ja 1978 MM-kilpailuissa.

Pelaajauransa kaksi viimeistä kautta 1980–1982 Pirri edusti meksikolaista Pueblaa. Meksikossa hän sai päätökseen lääkärinopintonsa ja palattuaan Espanjaan hän liittyi Real Madridin lääkintähenkilökuntaan. Vuosina 1996–2000 Pirri toimi Real Madridin urheilutoimenjohtajana. Hän on ollut naimisissa näyttelijä Sonia Brunon kanssa vuodesta 1969.

## Saavutukset

* Euroopan cup (1): 1966
* Espanjan pääsarjamestaruus (10): 1965, 1967, 1968, 1969, 1972, 1975, 1976, 1978, 1979 ja 1980
* Espanjan cup (4): 1970, 1974, 1975 ja 1980

## Lähteet
Barry Gordon

**Barry Gordon** (s. 21. joulukuuta 1948 Brookline, Massachusetts, Yhdysvallat) on yhdysvaltalainen näyttelijä, joka oli Screen Actors Guildin puheenjohtaja vuosina 1988–1995.

## Ura
Gordon tuli tunnetuksi lapsinäyttelijänä ja sai ensimmäisen roolinsa 7-vuotiaana elokuvassa ''Minkäpä tyttö sille voi''. Vuotta myöhemmin hän teki ensiesiintymisen myös televisiosarjassa *Sally*, jonka jälkeen Gordon on vieraillut useissa televisiosarjoissa, kuten *Startime*, *[[Alfred Hitchcock esittää]]*, ''Summer Playhouse'' ja ''Teho-osasto''. Parhaiten hänet muistetaan roolistaan elokuvassa ''A Thousand Clowns''.

Gordon teki uransa aikana useita äänirooleja, joista tunnetuimmat ovat 1980-luvulla Donatello ja Bebop animaatiosarjassa ''Turtles – mutanttikilpikonnat''. Muita animaatioita olivat muun muassa *[[Jetsonit]]*, ''Hai Harvahammas'', ''Smurffit'', *[[Snorkkelit]]*, ''Mainiot murkkulaiset'' ja *[[Varjoankka]]*.

Näyttelijän uransa jälkeen Gordon on työskennellyt radiojuontajana. Ohjelmassa *Barry Gordon from Left Field* hän keskustelee politiikasta, viihteestä ja muista päivän uutisotsikoista.

## Aiheesta muualla
* 
* TV.com 
* SAG.org
* Filmreference.com
Katujen laki

**Katujen laki** (*Out for Justice*) on vuonna 1991 ensi-iltansa saanut toimintaelokuva. Elokuvan ohjasi John Flynn ja pääosassa on Steven Seagal. Saksassa tunnetaan myös nimellä *Brooklyn Massaker*. Elokuva tuotti Yhdysvalloissa noin 40 miljoonaa dollaria. Suomessa elokuvan ensi-ilta pidettiin 9. elokuuta 1991.

## Juoni

Gino Felino on kovia otteita käyttävä poliisi, jolla on avioeropaperit menossa ja pojan kanssa pitäisi viettää vapaa-aikaa. Vapaa-aika pojan kanssa keskeytyy sillä Gino saa uuden tehtävän kun liipaisinherkkä rikollinen Richie Madano on listinyt Ginon ystävän. Tästähän Gino ei pidä vaan lähtee kostoretkelle.

## Rooleissa

## Aiheesta muualla
* Leffatykin arvostelu elokuvasta
Henrik Flanderilainen

**Henrik Flanderilainen** (noin 1174 – 1216) oli Konstantinopolin latinalaisen keisarikunnan keisari vuosina 1205–1216. Henrikin vanhemmasta veljestä Balduin I:stä tuli ensimmäinen latinalainen keisari neljännen ristiretken aikana. Henrikistä tuli tämän jälkeen uuden keisarikunnan merkittävimmistä henkilöistä.

Kun Balduin joutui vangiksi Adrianopelin taistelussa huhtikuussa 1205, valittiin Henrik valtakunnan hallitsijaksi. Balduinin kuoltua 20. elokuuta 1205 Henrik julistettiin keisariksi. Henrik taisteli hallituskautensa aikana Bulgarian tsaaria Kalojania ja Nikaian keisarikunnan Theodoros I Laskarista vastaan. Henrik kuoli 11. kesäkuuta 1216 eräiden lähteiden mukaan bulgarialaisen vaimonsa Marian myrkyttämänä.
Sonic Bloom Entropica Profilica

**Sonic Bloom Entropica Profilica** on brittiläisen Solar Questin nimellä Entropica vuonna 1994 julkaisema albumi. Albumin musiikki koostuu rytmittömästä ambientista ja on alun perin sävelletty osana Solar Questin live-esiintymisiä.

Albumin julkaisi levy-yhtiö SSR Records, joka julkaisi 1990-luvun alkupuolella myös Solar Questin esikoisalbumin, Orgshipin, sekä useita muita sen levyjä.

Levykotelon takakannessa on albumin äänimaailmaa kuvaava teksti:


To be used with caution...
These are not sounds...
They are seeds...
Plant one in ambient space
and marvel at its growth.

Generated by Solar Quest


## Kappaleet

# 
# 
# 
# 
# 
# 
# 

## Lähteet
Luonnonmaantiede

**Luonnonmaantiede** on maantieteen ja tarkemmin yleismaantieteen osa-alue, joka keskittyy tutkimaan maapallon luontoa ja avaruutta ihmisen toiminnasta riippumattomana kokonaisuutena. Luonnonmaantiede käyttää hyväkseen aluemaantieteessä saatuja havaintoja ja pyrkii selittämään niitä ja luonnonilmiöiden syy-yhteyksiä. Huolimatta luontoon ilman ihmistä keskittyvästä lähtökohdasta, ihminen on alan tutkimuksessa otettava huomioon muun muassa eroosiovoimana. Viime aikoina alalla on alettu tutkia yhä enemmän myös ihmisen ja luonnon välistä vuorovaikutusta. 

Luonnonmaantiede tutkii erillisinä kokonaisuuksina ilmastoa (ilmastotiede), veteen liittyviä alueellisia ilmiöitä (hydrogeografia), maanpinnan muotoja ja maan rakennetta (geomorfologia) sekä eliöiden levinneisyyttä maapallolla (eliömaantiede). Biogeografia jakaantuu edelleen kasvien levinneisyyttä tutkivaan geobotaniikkaan eli kasvimaantieteeseen ja eläinten levinneisyyttä tutkivaan zoogeografiaan tai geozoologiaan eli eläinmaantieteeseen. Silloin tällöin klimatologia, hydrogeografia ja geomorfologia ryhmitellään fyysisen maantieteen alaluokiksi, jolloin luonnonmaantiede jakaantuu ainoastaan fyysiseen maantieteeseen ja eliömaantieteeseen.
Kaukana kaikesta

**Kaukana kaikesta** () on kanadalainen tilannekomedia, jota on tuotettu vuodesta 2004. Sarja kertoo kuvitteellisen Saskatchewanissa sijaitsevan pikkukaupungin, Dog Riverin, arjesta. Sarjan on luonut Brent Butt. Sarja on palkittu useilla kanadalaisilla *Canadian Comedy Awards* ja *Gemini* -palkinnoilla.

Sarjan päähenkilöt ovat:
***Brent Leroy** (Brent Butt) – Corner Gas -huoltamon omistaja.
***Lacey Burrows** (Gabrielle Miller) – The Ruby kahvilan omistaja, muutti Torontosta Dog Riveriin Ruby-tädin kuoltua.
***Hank Yarbo** (Fred Ewanuik) – Krooninen työtön ja kaupungin epävirallinen idiootti.
***Wanda Dollard** (Nancy Robertson) – Corner Gas:n työntekijä
***Oscar Leroy** (Eric Peterson) – Brentin äkkipikainen ja joskus jopa seniili isä ja Corner Gasin entinen omistaja.
***Emma Leroy** (Janet Wright) – Brentin äiti, perheen järki, joka lähes aina korjaa Oscarin sotkut.
***Sergeant Davis Quinton** (Lorne Cardinal) – Yliherkkä vanhempi poliisi, jolla on tapana ylittää poliisi budjetti.
***Constable Karen Pelly** (Tara Spencer-Nairn) – Kaupungin toinen poliisi, nuori ja kunnianhimoinen, mutta joskus hieman neuroottinen.

## Aiheesta muualla
* Sarjan verkkosivut
Robert Kral

**Robert J. Kral** (s. 5. heinäkuuta 1967 Medindee Adelaide) on australialainen Annie-palkittu säveltäjä, joka tunnetaan parhaiten televiosiosarjojen sävellyksistään ja erityisesti *[[Buffy, vampyyrintappaja]]*-sarjan myötä, jossa hän sävelsi sarjan musiikkia viiden tuotantokauden verran.

Hänen musiikkiaan kuullaan muun muassa televisiosarjoissa *Buffy, vampyyrintappaja*, *[[Jake 2.0]]*, *[[Angel (televisiosarja)|Angel]]* ja *[[Repe Sorsa on Duck Dodgers]]*.

## Aiheesta muualla
*
Aqua Blue

__NOTOC__
**Aqua Blue** on Tommi Läntisen Tom Dozen -nimellä ainoaksi jäänyt albumi. Se julkaistiin vuonna 1982.

## Kappaleet
Kaikki kappaleet säveltänyt Ralf Örn ja sanoittanut Jaana Rinne, ellei toisin mainittu.

### A-puoli
#
#
#
#
#

### B-puoli
#
#
#
#

## Kokoonpano

### Muusikot
* Tom Dozen – laulu
* Jimi Sumén – kitara, kosketinsoitin, tuottaja
* Mauri Sumén – vapaalehdykkäsoitin, kosketinsoitin
* Keimo Hirvonen – rummut, lyömäsoittimet

### Tuotanto
* Jaana Rinne – tuottaja
* Ralf Örn – tuottaja
* Ming Sumén – äänittäjä
* Tom Vuori – äänittäjä

## Aiheesta muualla
* Discogs
* Finnmusic
Swazi-Beat

**Swazi-Beat** on Tommi Läntisen johtaman Rin Tin Tin -yhtyeen ainoaksi jäänyt albumi. Se julkaistiin vuonna 1984.

## Kappaleet

Kaikki kappaleet ovat Tommi Läntisen käsialaa, ellei toisin mainita.

# 
# 
#  (säv. Ari Lampinen - Tommi Läntinen, san. Tommi Läntinen)
# 
# 
# 
# 
# 
# 
#  (säv. Ari Lampinen, san. Tommi Läntinen)

## Kokoonpano
* Pekka Pohjola – basso (kappaleessa: Songs of Thousand Tears)
* Pedro Hietanen – haitari (kappaleessa: Playing the Fool)
* Jacques – rummut, lyömäsoittimet, rumpukone
* Ace – kitara, taustalaulu
* Kim – kosketinsoittimet, rumpukone
* Nosrac Hmailliw – lyömäsoittimet, taustalaulu 
* Tommi Läntinen – laulu, taustalaulu, syntetisaattori

## Lähteet
Sèvres

**Sèvres** (ääntäminen: ) on Ranskan Île-de-Francen alueen kunta Pariisin lounaisella esikaupunkialueella Hauts-de-Seinen departementissa. Se sijaitsee 9,9&nbsp;km Pariisin keskustasta. Kunnassa on arviolta 23&nbsp;206 asukasta (vuonna 2014) ja sen pinta-ala on 3,91 neliökilometriä.

Kaupungissa oli Ludvig XV:n ja Madame de Pompadourin vuonna 1756 perustama Manufacture nationale de Sèvres, joka valmisti maineikasta Sèvres-posliinia. Tehtaan tiloissa on nykyisin museo.

## Historia

Ympärysvallat ja Osmanien valtakunta solmivat ensimmäisen maailmansodan jälkeen Sèvresissä rauhansopimuksen.

## Nähtävyyksiä

* Pavillon de Breteuil
* Musée national de céramique de Sèvres (keramiikkamuseo) sijaitsee tehtaan edessä.
* Île Seguin on saari Boulogne-Billancourtin ja Sèvresin välissä.

## Laitoksia
* Manufacture nationale de Sèvres on valtion omistama teollisuuslaitos, joka valmistaa keramiikkatuotteita 1700-luvun hengessä.
* Bureau International des Poids et Mesures (Kansainvälinen paino- ja mittatoimisto BIPM), joka sijaitsee Pavillon de Breteuilssa Sèvresissä, ylläpitää ja kalibroi jäsenmaiden kansallisia mittanormaaleja sekä sovittaa yhteen eri mittatieteellisissä laitoksissa tehtävää tutkimustyötä.

## Liikenne
Sèvresissä sijaitsee Transilien Paris–Montparnassen lähiliikenteen Sèvres–Rive Gauche -asema. Siellä on myös Transilien Paris–Saint-Lazaren lähiliikenteen Sèvres–Ville d’Avray -asema.

## Urheilu
Sèvresissä sijaitsee 2004 perustettu puhallusputkiammunnan järjestö.

## Lähteet

## Aiheesta muualla

* Sèvresin kaupungin sivusto 
* Sèvresin posliinin salaisuus 
* Société des Amis du Musée national de Céramique
Annie-gaala 1994

**Annie-gaala 1994** oli 22. kertaa järjestetty palkintogaala, jossa Yhdysvaltain ASIFA-Hollywood jakoi vuotuiset Annie-palkinnot vuoden 1994 parhaille animaatioille. Gaala järjestettiin 12. marraskuuta ATAS Plaza-teatterissa Los Angelesissa, Kaliforniassa.

## Ehdokkaat ja voittajat
Pääluokkien ehdokkaat ja voittajat (lihavoituna):

### [[Paras animaatioelokuva (Annie)|Paras animaatioelokuva]]
*Batman – Mustan kostajan paluu
***[[Leijonakuningas]]**
*Painajainen ennen joulua

### [[Paras animaatiosarja (Annie)|Paras animaatiosarja]]
*Animaaniset
*Batman
*The Critic
*Ren ja Stimpy
***[[Simpsonit]]**

### Paras animaatiomainos
*Heart Rate
***Sax Man**
*In The Bag
*Tango

### [[Parhaan suoraan videolle julkaistun elokuvan Annie-palkinto|Paras suoraan videolle julkaistu elokuva]]
*Urotsukidoji; Legend of the Overfiend
*The Lost World
*Mickey Mouse: The Black & White Years, Volume 1
*Jafarin paluu
***Animated Legend, Winsor McCay**

### Paras videopeli
*The Flintstones/Jetsons Timewarp
*The Residents Freak Show
***Rebel Assault**
*Sam & Max Hit The Road

### Paras luovajohto
*Mark Gustafson – Mr. Resistor
*Bob Camp – Ren ja Stimpy
***Henry Selick – [[Painajainen ennen joulua]]**
*Bruce Timm ja Eric Radomski – Batman
*David Silverman – Simpsonit

### Paras taiteellisuus
*Mark Henn – Leijonakuningas
*Scott F. Johnston – Leijonakuningas
*Andy Gaskill – Leijonakuningas
***Deane Taylor – [[Painajainen ennen joulua]]**
*Paul Rudish – Super Secret Squirrel

### Paras tarinan avustus
***[[Brenda Chapman]] – [[Leijonakuningas]]**
*Paul Dini – Batman
*David Feiss – Flintstones Family Christmas
*Gary Graham – Mighty Max
*Iwao Takamoto – Hollyrock-A-Bye Baby

### Paras ääninäyttely
*Gregg Berger – Duckman
*Mark Hamill – Batman
***[[Jeremy Irons]] – [[Leijonakuningas]]**
*Frank Welker – Animaaniset
*Billy West – Ren ja Stimpy

## Juried palkinnot

### Winsor McCay -palkinto
***[[Jean Vander Pyl]]**
***[[Ed Benedict]]**
***[[Arthur Davis]]**

### Sertifikaatti ansio
***[[Chris Craig]]**
***[[Mike Gribble]]** ja **[[Craig Decker]]**
***[[Milton Knight]]**
***[[Rita Street]]**
***[[Kathy Richardson]]**
***[[Bryan Mon]]**
Peter Grünberg

**Peter Grünberg** (18. toukokuuta 1939 Plzeň, Böömin–Määrin protektoraatti – 7. huhtikuuta 2018) oli saksalainen fyysikko, joka tunnetaan löytämästään suuri magnetoresistanssi -ilmiöstä. Grünbergille myönnettiin vuonna 1988 löytämästään ilmiöstä Nobelin fysiikanpalkinto vuonna 2007. Palkinnon jakoi ranskalainen Albert Fert. Grünbergin tutkimusalaan kuuluu erityisesti tiiviin aineen fysiikka.

## Elämäkerta
Grünberg syntyi Plzeňissä vuonna 1939. Kaupunki kuului Böömin–Määrin protektoraattiin, jonka kansallissosialistinen Saksa oli aiemmin miehittänyt. Kaupunki kuuluu nykyään Tšekkiin. Hänen vanhempansa olivat insinööri Feodor A. ja Anna Grünberg. Hänen insinööri-isänsä joutui maailmansodan jälkeen vankileirille ja kuoli siellä 1945. Muu perhe karkotettiin kansalaisuutensa vuoksi Saksaan. He asettuivat Hessenin osavaltiossa sijaitsevaan Lauterbachin kaupunkiin, missä Grünberg suoritti lukio-opinnot. 

Vuonna 1962 Grünberg sai Fysiikasta välitutkinnon Frankfurt am Mainin Johann Wolfgang Goethe -yliopisto ja siirtyi 1963 opiskelemaan Darmstadtin teknilliseen yliopistoon, jossa hän väitteli tohtoriksi vuonna 1969. Tohtoriksi väiteltyään hän toimi kolme vuotta tutkijana Ottawassa Carleton-yliopistossa, ja vuonna 1972 hän aloitti Jülichin tutkimuskeskuksen kiinteän aineen fysiikan tutkimusosastolla. Hän työskenteli siellä vuoteen 2004, jolloin jäi eläkkeelle. Hän on kuitenkin jatkanut uraansa vielä eläköitymisen jälkeenkin. Jülichin tutkimuskeskuksen lisäksi Grünberg työskenteli vuosina 1984–1985 Argonnen kansallislaboratoriossa Yhdysvalloissa, vuodesta 1992 Kölnin yliopiston professorina ja kuuden kuukauden ajan vuonna 1988 Tōhokun yliopiston Tsukuban tutkimuskeskuksessa.

Grünberg on palkittu useita kertoja uransa aikana. Nobelin fysiikanpalkinnon hän jakoi vuonna 2007 Albert Fertin kanssa. Grünebrg ja Fert löysivät vuonna 1988 toisistaan riippumatta suuri magnetoresistanssi -ilmiön. Sillä tarkoitetaan sähkävastuksen äkillistä muuttumista, kun materiaali, joka on muodostunut vuorottelevista ferromagneettisista ja epämagneettisista kerroksista, altistetaan suurelle magneettikentälle.  Löytö on mahdollistanut gigatavukoon kiintolevyjen valmistamisen. Nobelin lisäksi Grünberg on saanut lisäksi muun muassa Japani-palkinnon (2007) ja Wolfin palkinnon (2007).

## Lähteet
AcidOphilez

**AcidOphilez** on brittiläisen Solar Questin vuonna 1998 ilmestynyt, kaksi CD-levyä sisältävä kokoelmalevy. Albumi oli George Saundersin perustaman levy-yhtiö Entropican ensimmäinen julkaisu (ENT-00000).

Albumi sisältää Solar Questin alkuvuosien vinyylijulkaisuja, joista suurta osaa ei koskaan painettu suuria määriä ja joita ei ole julkaistu CD-levyllä aiemmin. Mukana on myös useita aikaisemmin kokonaan julkaisemattomia kappaleita kuten levyn nimikappale. Kappaleet on miksattu yhteen ja levynkannessa ilmoitetaan kappaleiden biittiluku.

## Kappaleet

Levyllä sijaitsevassa kappaleluettelossa kappaleiden nimet on kirjoitettu hieman eri tavalla kuin alkuperäisissä julkaisuissa, tässä listassa on alkuperäiset nimet.

### Levy 1

# 
# 
# 
# 
# 
# 
# 
# 
# 
# 

### Levy 2

# 
# 
# 
# 
# 
# 
# 
# 
# 

## Lähteet
Aleksei Nemov

**Aleksei Jurjevitš Nemov** (, s. 28. toukokuuta 1976 Baraševo) on venäläinen entinen telinevoimistelija ja olympiavoittaja.

Nemov keräsi kuusi mitalia (kaksi kultaa, yhden hopean ja kolme pronssia) sekä Atlantan 1996 että Sydneyn 2000 olympialaisissa ollen molempien kisojen menestynein voimistelija. Atlantassa hän voitti kultaa joukkuekilpailussa ja hypyssä. Sydneyssä hän voitti kultaa moniottelussa ja rekillä.

Maailmanmestaruuden Nemov voitti hypyssä kahdesti, permannolla kahdesti ja hevosella kerran.

## Saavutukset
* Atlantan olympialaiset 1996
** Kultaa joukkuekilpailussa ja hypyssä
** Hopeaa moniottelussa
** Pronssia permannolla, hevosella ja rekillä
* Sydneyn olympialaiset 2000
** Kultaa moniottelussa ja rekillä
** Hopeaa permannolla
** Pronssia joukkuekilpailussa, nojapuilla ja hevosella
* Dortmundin ja Brisbanen maailmanmestaruuskilpailut 1994
** Hopeaa joukkuekilpailussa
** Pronssia nojapuilla
* Sabaen maailmanmestaruuskilpailut 1995
** Kultaa hypyssä
* San Juanin maailmanmestaruuskilpailut 1996
** Kultaa hypyssä
** Hopeaa nojapuilla
** Pronssia hevosella
* Lausannen maailmanmestaruuskilpailut 1997
** Kultaa permannolla
** Pronssia joukkuekilpailussa
* Tianjinin maailmanmestaruuskilpailut 1999
** Kultaa permannolla ja hevosella
** Hopeaa joukkuekilpailussa
* Anaheimin maailmanmestaruuskilpailut 2003
** Hopeaa nojapuilla
** Pronssia rekillä

## Lähteet
*Aleksei Nemov – Sports Reference LLC.  
*Profiili gymmedia.com:issa 
*Profiili gymn-forum.net:issä 
*
Paranoid Aliens

**Paranoid Aliens** on Solar Questin vuonna 1996 julkaistu studioalbumi. Sen julkaisi sveitsiläinen Illegal Records ja Japanin markkiniolle Tachyon International.

Levyn musiikki koostuu ambientista, tranceta ja downtempota ja sen jatkuvana teemana on avaruusseikkailu.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Lähteet
Timo Salonen (juoksija)

**Timo Kalervo Salonen** (s. 19. maaliskuuta 1986 Vehmaa) on suomalainen pikajuoksija.

190 cm pitkä Salonen edustaa Turun Urheiluliittoa. Hän edusti Suomea Göteborgin EM-kilpailuissa 2006 ja Birminghamin EM-hallikilpailuissa 2007. Hänen ennätyksensä 100 metrin juoksussa on 10,48 (2007). Sisäratojen SM-kilpailuissa 2009 hän voitti hopeaa 60 metrin juoksussa. Salonen oli voittamassa Suomelle pronssia  alle 20-vuotiaiden Euroopan mestaruuskilpailuissa 2005  4x100 metrin pikaviestissä vuonna 2005.

Timo Salosen valmentaja on Teemu Salonen, joka ei ole hänelle sukua.

## Lähteet

## Aiheesta muualla
*
Kunniaritarien ritarikunta

**Kunniaritarien ritarikunta** () on englantilainen, kuningas Yrjö V:n vuonna 1917 perustama kunniaritarikunta. Ritarikunta seuraa arvojärjestyksessä Brittiläisen imperiumin ritarikunnan suurristiä.

Kunniaritarien ritarikunnan jäseneksi voidaan valita henkilö, joka on erityisen ansioitunut taiteen, kirjallisuuden, musiikin, tieteen, politiikan, teollisuuden tai uskonnon alalla. Kunniamerkkien kantajien määrä on rajoitettu, ja heitä voi olla kerrallaan korkeintaan 65. Ritarikunnan jäsenyyksistä 45 on varattu Yhdistyneen kuningaskunnan kansalaisille, seitsemän Australian kansalaisille, kaksi Uuden-Seelannin kansalaisille ja 11 muille kansallisuuksille.

Ritarikunnassa on vain yksi luokka:

*  ritarikunnan nauha

Kuuluisia ritarikunnan jäseniä ovat muun muassa entinen pääministeri John Major, historioitsija Eric Hobsbawm, David Attenborough, näyttelijä Judi Dench sekä Nobelin kirjallisuuspalkinnon saajat Harold Pinter ja Doris Lessing. Myös Winston Churchill ja Clement Attlee olivat ritarikunnan jäseniä.

Ritarikunnan jäsenyys oikeuttaa jäsenet käyttämään kirjaimia CH nimensä perässä.

## Lähteet
Kolme toivetta

**Kolme toivetta** on Klaus Härön ohjaama dokumenttielokuva vuodelta 2001. Se on palkittu pohjoismaisten yleisradioyhtiöiden Norvisionin parhaimpana dokumenttielokuvana ja saanut sekä Joan Harms -kunniapalkinnon että Telvis kunniapalkinnon vuonna 2002.

Monissa lasten saduissa hyvä haltija antaa sadun päähenkilölle kolme toivomusta. Haltija lupaa toteuttaa toiveet. Joissakin saduissa toive toteutuu hassunkurisella tavalla, joka täyttää toiveen kriteerit, muttei toivojan toivetta.

## Lähteet

## Aiheesta muualla
*
Isku Kolumbiaan

**Isku Kolumbiaan** () on yhdysvaltalainen toimintaelokuva vuodelta 1994. Elokuvan pääosissa näyttelivät Harrison Ford, Willem Dafoe, Anne Archer ja Raymond Cruz. *Isku Kolumbiaan* perustuu kirjailija Tom Clancyn samannimiseen kirjaan.

## Juoni

Yhdysvaltain presidentti Bennettin (Donald Moffat) ystävä ja hänen perheensä murhataan ja Jack Ryan (Harrison Ford) lähetetään tutkimaan murhaa. Ryanista tehdään CIA:n johtaja, kun varsinainen johtaja amiraali James Greer (James Earl Jones) joutuu syövän takia sairaalahoitoon. Presidentin perheen murhan jäljet johtavat Kolumbian huumekartelleihin, samalla Ryan sotkeutuu salaliittoon ja petokseen. Sillä välin entinen CIA-agentti John Clark (Willem Dafoe) päättää hoitaa huumeliigat omaan tyyliinsä ja hän käskee Domingo Chavezia (Raymond Cruz) lähtemään joukkojensa kanssa Kolumbiaan.

## Näyttelijät

## Lähteet
Alexander Korda

**Alexander Korda** (16. syyskuuta 1893 Pusztatúrpásztó – 23. tammikuuta 1956 Lontoo) on unkarilais-brittiläinen elokuvaohjaaja ja -tuottaja. Hän perusti London Filmsin vuonna 1932.

Korda syntyi **Sándor László Kellner** -nimisenä silloisessa Itävalta-Unkarissa, ja hänen veljiään olivat elokuva-alan varhaiset merkkihenkilöt Zoltán Korda ja Vincent Korda. Hänen maineikkaimpia ohjauksiaan ovat *Henrik VIII:n yksityiselämä* (1933) ja *Rembrandt* (1936); hänestä tuli vuonna 1942 ensimmäinen ritariksi lyöty elokuvaohjaaja.

Kordan suurimpia menestyksiä tuottajana oli *[[Bagdadin varas (vuoden 1940 elokuva)|Bagdadin varas]]* (1940). Hän oli kolmesti naimisissa: ensimmäisen kerran näyttelijä María Cordan kanssa vuosina 1919–1930, toisen kerran näyttelijä Merle Oberonin kanssa vuosina 1939–1945 ja vuodesta 1953 Alexandra Boycunin kanssa. Kaksi ensimmäistä avioliittoa päättyi eroon. 

Korda oli naimisissa kolmannen vaimonsa kanssa kuollessaan Lontoossa 62-vuotiaana. Hän sai polttohautauksen.
Leo McCarey

**Thomas Leo McCarey** (3. lokakuuta 1898 Los Angeles – 5. heinäkuuta 1969 Santa Monica) oli yhdysvaltalainen elokuvaohjaaja. Hänen tunnetuimpia ohjauksiaan ovat *[[Rouvani sulhanen]]* ja *[[Kulje tietäni]]*, joilla hän voitti Parhaan ohjauksen Oscar-palkinnot vuosina 1937 ja 1944.

McCarey teki viimeisen ohjauksensa vuonna 1962 ja kuoli 70-vuotiaana emfyseemaan. Hänellä on tähti Hollywood Walk of Famella.
Alfie (vuoden 2004 elokuva)

**Alfie** on vuonna 2004 ensi-iltansa saanut Charles Shyerin ohjaama brittiläis-yhdysvaltalainen romanttinen komediaelokuva. Elokuvan pääosissa esiintyvät Jude Law, Marisa Tomei ja Susan Sarandon. Elokuva perustuu vuoden 1966 elokuvaan *[[Alfie – viettelijä]]*, joka puolestaan perustuu Bill Naughtonin näytelmään. Vuoden 2004 *Alfie*-elokuva sijoittuu Lontoon sijaan New Yorkiin.

Alfien musiikin sävelsi Mick Jagger ja Dave Stewart, jotka julkaisivat myös samannimisen albumin.  Kappale ”Old Habits Die Hard” voitti Golden Globen.
 
## Näyttelijät

## Lähteet

## Aiheesta muualla
*
Montana (piirrossarja)

**Montana** on japanilais-italialainen vuosina 1994–1995 valmistunut 52-osainen piirrossarja, jonka loivat italialaiset Gi Pagot ja Marco Pagot. Sarjan tuotti japanilainen Studio Junio ja italialainen Rever. Japanin ja länsimaiden versioissa tästä sarjasta oli keskenään eri tunnusmusiikit.

Sarjassa on vivahteita seikkailija Indiana Jonesiin.

## Juoni

Sarja kertoo Montana Jones -nimisestä seikkailijasta, joka matkustaa arkeologiserkkunsa Alfred Jonesin kanssa ympäri maailmaa ratkoen erilaisia historiallisia ja arkeologisia arvoituksia tohtori Gerritin, Alfredin mentorin, lähettämiltä vinyylilevyiltä saatujen ohjeiden opastamina. Arvoituksia heidän kanssaan ratkoo myös kaunis uutisreportteri Melissa Thorn.

Ongelmia arvoituksen ratkaisemiseen tuottaa Montana Jonesin arkkivihollinen, Lordi Zero ja hänen ajoittain tohelot apulaisensa Slim, Slam ja tohtori Nitro, joka keksii koneita Montana Jonesin ja porukan taltuttamiseen. Koneet kuitenkin tuhoutuvat helposti ja Nitro puolustelee epäonnistumisiaan usein sanomalla, että Zeron olisi pitänyt antaa ”enemmän aikaa ja rahaa”.

## Sarja Suomessa
Sarja esitettiin Suomen televisiossa televisiokanava Nelosella vuosina 1997–1998. Sarja oli jälkiäänitetty suomen kielelle, ja siitä vastasi Film & Cartoon Finland. 

## Ääniroolit
### Alkuperäiset

### Suomenkieliset ääninäyttelijät

## Lähteet
Oscar-gaala 2006

**Oscar-gaala 2006** oli 78. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 2005 parhaille elokuville. Gaala pidettiin 5. maaliskuuta 2006 Kodak-teatterissa Hollywoodissa. Gaala siirtyi helmikuulta maaliskuulle Torinon talviolympialaisten vuoksi. Seremonian juontajana toimi koomikko Jon Stewart.

Palkintojen ehdokkaat julkistettiin 31. tammikuuta 2006. Eniten ehdokkuuksia sai Ang Leen ohjaama draamaelokuva *[[Brokeback Mountain]]*, joka oli ehdolla kahdeksassa eri kategoriassa. *Brokeback Mountain*, *[[Crash (vuoden 2004 elokuva)|Crash]]*, *[[King Kong (vuoden 2005 elokuva)|King Kong]]* ja *[[Geishan muistelmat (elokuva)|Geishan muistelmat]]* voittivat kukin kolme palkintoa.

## Voittajat ja ehdokkaat

## Useamman ehdokkuuden saaneet elokuvat

;Kahdeksan
**[[Brokeback Mountain]]*
;Kuusi
**[[Crash (vuoden 2004 elokuva)|Crash]]*
**[[Good Night, and Good Luck.]]*
**[[Geishan muistelmat (elokuva)|Geishan muistelmat]]*

;Viisi
**[[Capote]]*
**[[München (elokuva)|München]]*
**[[Walk the Line]]*

;Neljä
**[[King Kong (vuoden 2005 elokuva)|King Kong]]* 
**[[Ylpeys ja ennakkoluulo (vuoden 2005 elokuva)|Ylpeys ja ennakkoluulo]]*
**[[Uskollinen puutarhuri]]*

;Kolme
**[[Cinderella Man]]*
**[[Narnian tarinat: Velho ja leijona]]*
**[[Maailmojen sota (vuoden 2005 elokuva)|Maailmojen sota]]*

;Kaksi
**[[A History of Violence (elokuva)|A History of Violence]]*
**[[Hustle & Flow]]*
**[[Mrs. Henderson esittää]]*
**[[North Country]]*
**[[Syriana]]*
**[[Transamerica (elokuva)|Transamerica]]*

## Erikoispalkinnot
### [[Oscar-kunniapalkinto]]
*Robert Altman
Charles Vidor

**Charles Vidor** (s. **Vidor Károly**; 27. heinäkuuta 1900 – 4. kesäkuuta 1959) oli unkarilainen elokuvaohjaaja. Hän syntyi juutalaiseen sukuun Budapestissa ja palveli armeijassa ensimmäisen maailmansodan aikana.

Vidorin menestyselokuvien joukkoon kuuluvat *Kansikuvatyttö* (1944), *Suuri unelma* (1945), *[[Gilda]]* (1946), *Laulu ilman rakkautta* (1955), *[[Joutsen (elokuva)|Joutsen]]* (1956) ja *Jäähyväiset aseille* (1957). Hänellä on tähti Hollywood Walk of Famella.

Vidor oli neljästi naimisissa; kaksi viimeistä puolisoa olivat näyttelijättäret Karen Morley (vuosina 1932–1943) ja Evelyn Keyes (1943–1945). Hän kuoli sydänkohtaukseen Wienissä 58-vuotiaana.
Charles Shyer

**Charles Richard Shyer** (11. lokakuuta 1941 Los Angeles, Kalifornia, Yhdysvallat – 27. joulukuuta 2024 Los Angeles, Kalifornia, Yhdysvallat) oli yhdysvaltalainen elokuvaohjaaja, -käsikirjoittaja ja -tuottaja. Hänen tunnetuimpia elokuvia ovat *[[Morsiamen isä (vuoden 1991 elokuva)|Morsiamen isä]]* (1991) ja *[[Morsiamen isä 2]]* (1995). Lukuisten elokuvaohjauksiensa ohella hän teki töitä televisioon. Shyer oli vuonna 1981 ehdolla Oscar-palkinnon saajaksi käsikirjoituksellaan elokuvaan *[[Tyttö joka kävi intin]]* (1980).

Hänellä on kaksi tytärtä ohjaaja-tuottaja Nancy Meyersin kanssa.

## Filmografia

## Lähteet

## Aiheesta muualla
*
Bloomington (Minnesota)

**Bloomington** on kaupunki Hennepinin piirikunnassa Minnesotan osavaltiossa Yhdysvalloissa. Vuoden 2018 arvion mukaan kaupungissa asui 85&nbsp;578 asukasta. Sen pinta-ala on 89,8 neliökilometriä. Bloomington on kasvanut kiinni naapurikaupunki Minneapolisiin, ja se on käytännössä kaksoiskaupunki Minneapolis-Saint Paulin lähiö.

Bloomingtonissa on Yhdysvaltojen suurin ostoskeskus, Mall of America. Siellä käy vuosittain 42 miljoonaa asiakasta.

## Lähteet

## Aiheesta muualla

* Kaupungin kotisivut
* Nine Mile Creek  Metro Watershed District (MWD)
* Bloomington matkailutoimisto
Retussiruisku

**Retussiruisku** eli **kynäruisku** on pieni, ilmanpaineella toimiva ruisku, jolla voidaan suihkuttaa musteita, värejä tai hienojakoista maalia. Retussiruiskulla voidaan saada aikaan hyvin hienoja väriliukuja ja pehmeitä siirtymiä. Sitä käytetään muun muassa valokuvien retusointiin, maalauksiin sekä erilaisiin harrastustarkoituksiin. Retussiruisku on erittäin suosittu työväline pienoismallinrakennuksessa, koska sillä saadaan hyvin tasaisia pintoja sekä pehmeitä värirajoja, ja sillä voidaan myös simuloida kulumista ja rapautumista.

Retussiruiskun keksi vuonna 1879 Abner Peeler. Ensimmäinen nykyisenkaltainen retussiruisku tuli myyntiin vuonna 1893. Nykyisin suurin osa ruiskuista valmistetaan Japanissa. 

Retussiruisku toimii siten, että kompressorilla johdetaan ruiskuun korkealla paineella ilmaa. Ilmasuihku imee alipaineen avulla värin värisäiliöstä ja levittää sen ohuena sumuna kohteena olevalle pinnalle.

Retussiruiskumerkkejä ovat mm. Badger, Iwata ja Paasche sekä Richpen ja DeVilbiss.

Suomalaisia retussiruiskua käyttäviä kuvataiteilijoita ovat Markus Heikkerö ja Jaana Aalto. Muun muassa Simo Riikonen ja Jussi Säteri tekevät tällä tekniikalla tilaustöitä ajoneuvojen kylkiin.

## Lähteet

## Aiheesta muualla
Jaroslav Heyrovský

**Jaroslav Heyrovský** (20. joulukuuta 1890 – 27. maaliskuuta 1967) oli tšekkiläinen kemisti. Hän tuli tunnetuksi varsinkin polarografian alaa koskevasta työstään, ja hän sai Nobelin kemiapalkinnon vuonna 1959.

Heyrovský oli jo koulussa kiinnostunut fysiikasta, matematiikasta ja astronomiasta. Kemiaa ei tuolloin koulussa opetettu, mutta kun Sir William Ramsay sai Nobelin palkinnon jalokaasujen löytämisestä, Heyrovský päätti ryhtyä opiskelemaan fysikaalista kemiaa.

Hän meni Lontoon University Collegeen, jossa Ramsay opetti, valmistuttuaan Kaarlen yliopistosta Prahasta. Ensimmäisen maailmansodan hän työskenteli sotilassairaalassa kemistinä ja radiologina. Sodan jälkeen hän alkoi kehitellä uutta sähkökemian haaraa.

Polarografian keksimisen jälkeen hän perusti polarografisen koulun Kaarlen yliopistolle ja johti polarografista instituuttia Tšekkoslovakian tiedeakatemiassa. Prahasta muodostui uuden tieteenalan kansainvälinen keskus, ja se sai runsaasti käyttötarkoituksia lääketieteessä, elintarvikekemiassa ja ympäristönsuojelussa.

Heyrovský sai Nobelin palkinnan yli 30 vuotta löytönsä jälkeen, vuonna 1959. Hänen mennessään noutamaan palkintoa hänen perheensä oli jäätävä kotiin, koska Heyrovskýjen pelättiin loikkaavan maasta.

Heyrovskyn kraatteri Kuussa on nimetty Jaroslav Heyrovskýn mukaan.

## Lähteet
*New exhibition remembers first Czech Nobel Prize winner, Radio.cz
Kirikou

**Kirikou** on ranskalainen animaatioelokuvasarja. Tarinat perustuvat senegalilaisiin kansansatuihin. Niiden ohjaajina toimivat Michel Ocelot ja Bénédicte Galup. Kirikousta on tehty myös kaksi kuvakirjaa. 

Sarjassa on ilmestynyt kaksi elokuvaa: *[[Kirikou ja paha noita]]* (*Kirikou et la sorcière,* 1999); suomenkielisen version ohjaus Kari Tamminen ja *Kirikou ja viidakon eläimet* (*Kirikou et les bêtes sauvages*, 2005). Suomenkielisinä ääninä olivat muun muassa Rinna Paatso ja Tapani Perttu.

Kirikou on afrikkalainen poika, joka asuu afrikkalaisessa kylässä. Hän pelastaa kylänsä vaaroilta aina kun niitä ilmaantuu. 

## Kirikou ja viidakon eläimet
*Kirikou ja viidakon eläimet* on jatko-osa, joka muodostuu neljästä erillisestä tarinasta. Ne käsittelevät vaikeitakin aiheita, kuten kuolemaa ja nälänhätää. Osa elokuvan tuotosta menee UNICEFille.

## Lähteet
*MTV3
*Elonet: Kirikou ja viidakon eläimet
*IMDB: Kirikou ja viidakon eläimet
*IMDB: Kirikou ja paha noita
*Elonet: Kirikou ja paha noita
*Elokuvan kotisivu
Ei pakopaikkaa

**Ei pakopaikkaa** (*Nowhere to Run*) on vuonna 1993 ensi-iltansa saanut toimintaelokuva. Sen ohjasi Robert Harmon, ja pääosissa ovat Jean-Claude Van Damme ja Rosanna Arquette. Elokuva on löyhästi uudelleenfilmatisointi 1950-luvun lännenelokuvasta *[[Etäisten laaksojen mies]]*.

## Juoni

Sam Gilleniä syytetään murhasta, jota hän ei ole tehnyt. Sam ei voi hyväksyä tuomiotaan ja pakenee vankienkuljetusautosta. Hän päätyy pienelle maatilalle, jonka omistaa kaunis leski, Clydie Anderson. Sam rakastuu Clydieen ja hänestä tulee myös hyvä ystävä hänen poikansa kanssa. Samaan aikaan maakeinottelija Hale yrittää anastaa Clydien tilan kiinteistöbisnekseen, mutta Clydie ei suostu myymään. Tästä Hale suuttuu, eikä häntä enää estä mikään saadakseen Clydien maat itselleen.

## Näyttelijät

## Suomessa
Suomessa elokuvan ensi-ilta oli 23. heinäkuuta 1993. Sittemmin elokuvaa on esitetty kolmesti televisiossa. Ensimmäisen kerran elokuva nähtiin MTV3:lla 19. lokakuuta 1996. Toisen ja kolmannen kerran se esitettiin Nelosella 22. helmikuuta 1999 ja 23. kesäkuuta 2002.

## Lähteet
Eteläntöyhtökuku

**Eteläntöyhtökuku** (*Coua verreauxi*) on käkilintu. Lajin nimesi ranskalainen Alfred Grandidier 1867 maanmiehensä Jules Verreauxin kunniaksi. Uhanalaisuusluokitukseltaan laji on merkitty elinvoimaiseksi.

## Koko ja ulkonäkö
Pitkäpyrstöinen, päältä ruskeanharmaa, alta vaaleampi. Siivissä ja pyrstön kärjessä valkoista kirjailua.

## Esiintyminen
Laji elää vain Madagaskarin etelä- ja lounaisosissa ja on saaren kotoperäinen eläin. Sen kanta on vaarantunut puuhiilen teossa vaadittavien metsänhakkuiden seurauksena. Vain pieni osa kannasta elää suojelualueilla. Suotuisalla paikalla lajin kanta on runsas.

## Elinympäristö
Piikkipensaikot.

## Ravinto
Etupäässä pensaissa elävät selkärangattomat. Ruokailee myös maassa.

## Lähteet
* Birdforum KUVA

### Viitteet
Menestys

**Menestys** tarkoittaa tavoitteiden onnistunutta saavuttamista.

Amerikkalaistutkijoiden mukaan menestys työelämässä riippuu paljolti kognitiivisista kyvyistä.

Liike-elämässä menestyksellä tarkoitetaan taloudellista menestystä, joka tarkoittaa lähes samaa asiaa kuin kilpailukyky. Kilpailukykyä ja menestystä markkinoilla voidaan varmistaa muun muassa tunnistamalla ja täyttämällä markkina-aukot kilpailijoita nopeammin sekä kasvattamalla tuottoja kehityskustannuksia kohdistamalla. Yhtiöiden menestys markkinoilla on viime kädessä kiinni asiakkaiden tarpeiden ymmärtämisestä. Se edellyttää kykyä ohjata kuluttajan valintaa jakelutiessä ja näin aikaansaada nopeasti myyntiä.

## Lähteet

## Aiheesta muualla

* Menestys versoaa ihmisen onnellisuudesta
Kirikou ja paha noita

**Kirikou ja paha noita** () on vuonna 1998 valmistunut ranskalais-belgialais-luxemburgilainen piirrosanimaatio, jonka on käsikirjoittanut ja ohjannut Michel Ocelot. Se kertoo vastasyntyneestä pojasta Kirikousta, joka pelastaa kylänsä ilkeältä noidalta Karabalta. Elokuva perustuu afrikkalaiseen kansantaruun. 

Elokuvan ensi-ilta oli Ranskassa 9. joulukuuta 1998 ja Suomessa 16. marraskuuta 2001. 

## Juoni
Pienessä afrikkalaisessa kylässä syntyy poika nimeltä Kirikou ainutlaatuisella tavalla. Hän ei ole tavallinen lapsi, vaan on erittäin määrätietoinen ja heti syntymänsä jälkeen hän osaa puhua ja kävellä. Kirikoun äiti kertoo tälle kuinka ilkeä noita on kuivattanut kylän lähteen, vienyt kullan ja syönyt kaikki kylän miehet lukuun ottamatta yhtä, Kirikoun enoa. Kirikou saa lähteen veden jälleen virtaamaan, sekä pelastaa kylän lapset kahteen kertaan noidan ansoista, jolloin häntä aletaan pitää sankarina. Kirikou päättää saattaa taisteluun lähtevän enonsa noidan luo ja pelastaa tämän huijaamalla noitaa. Kirikou palaa enonsa kanssa kylään ja saa kuulla isoisänsä asustavan vuorilla, noidan talon takana. Sinne hän joutuu kaivamaan tunnelin, sillä noita vartioi taloaan tarkasti. Kirikou löytää isoisänsä, joka kertoo noidan muuttaneen soturit taikakaluiksi, eikä syönyt heitä. Kirikou kuulee myös että noidan selkään on isketty myrkytetty oka, mikä teki hänestä pahan. Kirikou kaivautuu noidan taloon ja varastaa sekä piilottaa kullan, jonka noita ryöväsi kyläläisiltä. Noita lähtee etsimään kultaa, jolloin Kirikou hyppää hänen selkäänsä puusta ja vetää okan irti hänen selästään. Noita vapautuu kirouksesta ja muuttaa Kirikoun aikuiseksi, jolloin he rakastuvat tosiinsa. Kylän väki ei kuitenkaan enää tunnista Kirikouta tämän ollessa aikuinen ja he uhkaavat tappaa noidan. Kirikoun äiti kuitenkin saapuu ajoissa paikalle ja tunnistaa Kirikoun kasvoista. Silloin Kirikoun isoisä saapuu paikalle kirouksesta vapautuneiden sotureiden saattelemana. Lopuksi kylän väki juhlii Kirikouta.

## Jakelukiista
Elokuvan sisältämä luonnollinen alastomuus on herättänyt vastustusta joissakin elokuvan levittäjissä. Osa on vaatinut housujen piirtämistä alastomien poikien ja miesten vaatettamiseksi samoin kuin rintaliivien piirtämistä naisille. Michel Ocelot kieltäytyi tästä vedoten afrikkalaiseen kulttuuriin. Kiistan seurauksena elokuvaa ei julkaistu joissakin maissa kuin vasta neljä vuotta sen valmistumisen jälkeen.

## Lähteet
Timecop

**Timecop** on vuonna 1994 ensi-iltansa saanut tieteis-toimintaelokuva. Elokuvan ohjasi Peter Hyams ja pääosassa on Jean-Claude Van Damme. Elokuva pohjautuu Mike Richardsonin ja Mark Verheidenin tekemään Time Cop -sarjakuvaan.

## Juoni
Vuonna 1994 kehitettiin aikakone, jolla pystytään siirtymään ajassa taaksepäin. Aikamatkailun väärinkäyttöä estämään perustettiin erikoisryhmä, johon elokuvan päähenkilö Max Walker kuuluu. Hänen toimeenkuvaansa kuuluu "aikavarkaiden" kiinni saaminen. Eräänä iltana tuntemattomat miehet murtautuvat Walkerin kotiin ja tappavat hänen vaimonsa. Kymmenen vuotta kuluu ja Walker työskentelee edelleen erikoisryhmässä, mutta jotkut hänen ryhmästään ovat alkaneet itsekin tehdä aikavarkauksia. Yrittäessään pysäyttää heitä Walker pääsee suuren jutun jäljille, mikä johdattaa hänet senaattori Aaron McCombin luokse. Pian Walker huomaakin vaimonsa murhassa ja McCombissa monia yhtäläisyyksiä. Walker lähtee McCombin perään halki ajan, ja samalla hänellä on mahdollisuus korjata vuosien takaiset virheet.

## Näyttelijät

## Palkinnot
### Voitetut
*Saturn
**1995 Paras sivurooli: Mia Sara

### Ehdokkuudet
*Saturn
**1995 Paras tieteiselokuva
**1995 Paras erikoistehosteet: Gregory L. McMurry
**1995 Paras käsikirjoitus: Mark Verheiden

*Katalonian kansainvälinen elokuvajuhla
**1994 Paras elokuva: Peter Hyams

## Lähteet
Willich

**Willich** on kaupunki Nordrhein-Westfalenin osavaltiossa, läntisessä Saksassa. Se kuuluu Düsseldorfin hallintopiiriin ja Viersenin piirikuntaan. Kaupunki sijaitsee Rhein-Ruhrin metropolialueella, lähellä Alankomaiden rajaa.

Kaupungin asukasluku oli 50&nbsp;144 vuoden 2022 lopussa. Sen pinta-ala on 67,66 neliökilometriä. Vuonna 2011 kaupungin asukkaista 49,2 prosenttia oli katolisia ja 21,3 prosenttia evankelisia.

Nykyinen Willichin kaupunki perustettiin vuoden 1970 alueuudistuksen yhteydessä liittämällä yhteen paikkakunnat Willich, Anrath, Schiefbahn ja Neersen. Varhaisin maininta Willichistä kirjallisissa lähteissä on peräisin 1100-luvulta. Willichin tunnetuin nähtävyys on Neersenin linna eli Schloss Neersen, jossa järjestetään vuosittain Neersener Schlossfestspiele -tapahtuma.

## Lähteet

## Aiheesta muualla

* Kaupungin verkkosivusto
Lingen

**Lingen** on kaupunki Ala-Saksin osavaltiossa, luoteisessa Saksassa. Se sijaitsee Ems-joen varrella ja lähellä Alankomaiden rajaa. Kaupunkia rajaavat pohjoisessa Geeste ja Bawinkel, idässä Langen, Thuine ja Messingen; etelässä Lünne ja Emsbüren sekä lännessä Wietmarschen. Kaupunki on jaettu 12 kaupunginosaan (). 

Vuoden 2012 lopussa Lingenissä oli 51&nbsp;832 asukasta. 

Varhaisin tunnettu kirjallinen maininta Lingenistä on peräisin vuodelta 975. Sille myönnettiin kaupunginoikeudet 1300-luvulla. Lingenin nähtävyyksiin lukeutuu muun muassa tori (), jonka laidalla sijaitsee 1500-luvulta peräisin oleva raatihuone. Kaupungin edustavimpiin kirkkorakennuksiin lukeutuu evankelis-luterilainen Kreuzkirche, joka on peräisin 1700-luvulta.

Lingenissä järjestetään joka vuosi isot kouluratsastuskilpailut.

## Lähteet

## Aiheesta muualla
* Lingenin viralliset Internet-sivut
Mauritanian jalkapallomaajoukkue

**Mauritanian jalkapallomaajoukkue** edustaa Mauritaniaa kansainvälisessä jalkapallossa. Joukkue ei ole koskaan selviytynyt MM-kilpailuihin, ja Afrikan-mestaruuskilpailuissakin se pelasi ensimmäisen kerran vasta vuonna 2019. Sen korkein FIFA-ranking-sijoitus on 85 joulukuussa 1995 ja alin sijoitus 206, joulukuussa 2012. Joukkueen päävalmentajana toimii Corentin Martins.

## MM-kilpailut

* 1930–1974 - *Ei osallistunut*
* 1978 - *Ei selviytynyt karsinnoista*
* 1982–1994 - *Ei osallistunut*
* 1998–2010 - *Ei selviytynyt karsinnoista*
* 2014 - *Ei osallistunut*
* 2018 - *Ei selviytynyt karsinnoista*

## Afrikan-mestaruuskilpailut
* 1957–1978 - *Ei osallistunut*
* 1980 - *Ei selviytynyt karsinnoista*
* 1982 - *Ei selviytynyt karsinnoista*
* 1984 - *Ei osallistunut*
* 1986 - *Ei selviytynyt karsinnoista*
* 1988 - *Ei osallistunut*
* 1990 - *Vetäytyi*
* 1992 - *Ei selviytynyt karsinnoista*
* 1992 - *Vetäytyi*
* 1996 - *Ei selviytynyt karsinnoista*
* 1998 - *Ei selviytynyt karsinnoista*
* 2000 - *Vetäytyi*
* 2002–2010 - *Ei selviytynyt karsinnoista*
* 2012 - *Vetäytyi*
* 2013 - *Ei osallistunut*
* 2015 - *Ei selviytynyt karsinnoista*
* 2017 - *Ei selviytynyt karsinnoista*
* 2019 - Ensimmäinen kierros

## Lähteet